钦定古今图书集成/明伦汇编/官常典/第290卷 > 明
## 钦定古今图书集成/明伦汇编/官常典/第290卷 > 明

明初，设大宗正院，后改为“宗人府”，设“宗人令、左右宗
正。宗人掌九族之属籍，以时修《玉牒》及封赠、婚丧之
事。”

按《明会典》：“国初置大宗正院，秩一品。洪武二十二年，
改为宗人府，设宗人，掌皇九族之属籍，以时修其玉
牒，书宗室子女嫡庶名封、生卒婚嫁、谥葬之事。
正官宗人令，左右宗正，左右宗人以上，后俱设，止以
勋戚大臣掌府事。”

首领官经历一员。

南京宗人府经历一员：

凡宗室有所陈请、即为上闻。听天子命。初以亲王领
之。后但以勋戚大臣摄府事。不备官

凡东宫亲王位下，各拟名二十字。日后生子及孙，即
以上闻，付宗人府。所立双名，每一世取一字以为“上”
字。其下一字，临时随意选择，编入《玉牒》。至二十世后，
照例续添，永为定式。“下”字俱用五行，偏旁者以火、土、
金、水、木为序，惟靖江王府不拘。

东宫位下：　“允文遵祖训，钦武大君胜。顺道宜逢吉师良善用晟。”

《秦王位下》　“尚志公，诚秉，惟怀敬谊存。辅嗣资廉直，
匡时永信惇。”

《晋王位下》：　“济美钟奇表，知新慎敏求。审心咸景慕，
述学继前修。”

燕王位下：〈今为帝系〉高瞻祁见祐，厚载翊常由。慈和怡伯
仲，简靖迪先猷。

《周王位下》，　有子同安睦，勤朝在肃恭。绍伦敷惠润，
昭恪广登庸。

《楚王位下》　孟季均，荣显英华蕴盛容。“宏才升博衍，
茂士立全功。”

《齐王位下》　“贤能长可庆，睿智实堪宗。养性期渊雅，
寅思复会通。”

《鲁王位下　肇》“泰阳当健观，颐寿以弘。振举希兼达，
康庄遇本宁。”

《蜀王位下》　“悦友申宾让，承宣奉至平。懋进深滋益，
端居务穆清。”

《湘王位下》　“久镇开方岳，扬威谨礼仪。刚毅循超卓，
权衡素自持。”

《代王位下》：　“逊仕成聪俊，充廷鼐鼎彝，传贻连秀郁，
炳燿壮洪基。”

《肃王位下》，　“瞻禄贡真弼，缙绅识烈忠。曦晖跻富运，
凯谏处恒隆。”

《辽王位下》：　“贵豪恩宠致”，宪术俨尊儒。云仍“祺保合，
操翰丽龙舆。”

庆王位下：　秩，邃寘台鼒。倪伸帅倬，奇适完。因巨衎
骘，眷发需毘。

《宁王位下》　磐奠觐宸拱，多谋统议中。总添支庶阔，
作哲向亲衷。

《岷王位下》：　“徽音膺彦誉，定干企禋雍。崇理原谘访，
宽镕喜贲从。”

《谷王位下：　赋》质僖雄敞，丛兴阐福昌。笃谐恂怿豫，
扩霁昱祯祥。

韩王位下：　“冲范征偕，旭、融谟朗，璟，逵亶韶愉颢慥
令绪，价蕃维。”

沈王位下　“佶幼诠勋引恬珵效迥，瑝《湜源》𬤇晳𬀩，
圭璧澈澄昂。”

安王位下：　“斐序斌延赏，凝覃濬祉襄。恢严颛辑矩，
缜密廓程纲。”

《唐王位下》：　“琼芝弥宇宙，硕器聿琳琚。启龄蒙颂体，
嘉历协铭图。”

《郢王位下》　“伟闻参望奭，箴诲洎皋夔。麒麟馀积兆，
奎颖晔璿玑。”

伊王位下，　颙勉𬤊𬣙典，褒珂采凤琛。应畴颁胄选，
昆玉冠泉金。

〈以下六十字原无国号〉毖初斯建节，勗好必贞铨。执准符钧正，
询旼汝励虔。

荐谞演，还畅先施。遂省稽诹，懽爰造就。

适艺冀埙箎。

慧坚忻愿确鉴洁，绰侁孜习献增盈谧。

《临饶轶绩㧑》。

《靖江王位下》：　“赞佐相䂓约，经邦任履亨。若依纯一
行，远得袭芳名。”

〈旧有〉潭王位下：　“福昌忻”保定，嘉应必兴隆。启处询从
式，尊闻汝贵中。〈以国除祖训不载〉

凡郡王子孙有文武才能堪用者，大宗正院具以名
闻，朝廷考验，授官升转，如常选法。如或有犯，宗正院
取问明白，具实闻奏。轻则量罪降等，重则黜为庶人。
但明赏罚，不加刑责。

凡各王府有新生子女、具生年月日、并分嫡庶、及生
母姓氏、奏报本府抄出、附注宗支簿籍。遇该礼部行
查、仍验各府造报《玉牒》文册相同。回报施行

凡各王府亲王、郡王、将军中尉、请名封袭封、及出阁
新封郡主县主郡君县君、乡君、并薨故等项奏报。本
府抄出、亦各附注宗支簿籍

凡亲王未之国除授长史等官。吏部行本府、转行各
府长史司、取具到任日期、及启王知会

凡各王府奏请禄米。户部行本府查勘相同、回报施
行

凡亲王出府、兵部奏拨仪卫司群牧所等衙门官军
旗校人等随侍行本府、转送各长史司、启王知会。在
外无行

凡各王府、有郡王将军中尉、及郡主县主郡君、县君
乡君、出阁起造房屋、奏行工部、转行本府、查勘相同、
回报施行

凡纂修《玉牒》、十年一次。《宣德》三年奏准、用翰林官一
员、同本府经历、于史馆内附写

嘉靖十七年奏准吏部拨监生十名，承差六名，办事
官八员，吏十二名；工部拨工匠办卓凳。事完之日，监
生人等仍留在府书写年终御览揭帖，并办理一应
公务，满日更替二十四年题准《玉牒总图》，仿《古史、世表》之法，以横格
分代数列，书其名氏，而各派所出之子孙，则递书于
各派之下，仍馀下方，以俟续书。其图以《帝系》为统，有
虽系长出而在藩封及国初追封为王者，俱不以加
于“帝系”之前。有长出而殇，追授封号者，惟册内载之，
不以列于图。

凡附注宗支。弘治十年奏准、吏部拨办事吏三名。
凡玉牒纸札。永乐二十二年奏准、于司礼监关领表
背匠、工部取用

洪熙元年奏准行司礼监别造纸札。

嘉靖十七年、令顺天府办纸札笔墨等物公用。
凡本府印信、于承差内选补知印一名

凡本府合用纸札。弘治十年奏准、于刑部关领印色、
顺天府买办

正德十三年、令纸札于刑部都察院、分季关领
南京宗人府。永乐十八年、改本府为南京宗人府。不
复降印。惟改降经历司印、与南京各衙门行移

### 世宗嘉靖二十四年更定玉牒之制

按《春明梦馀录》，明之《玉牒》，至嘉靖重修，其总图仿《古
史世表》之法，以横格分代数，列书其名氏，而各泒所
出之子孙，则递书于各派之下，仍馀下方，以俟续书。
其图以帝系为统，有虽系长出而在藩封，及国初加
封为王者，俱不以加书于帝系之前。有长出而殇，追
授封号者，唯册内载之，不以列于图。盖从礼部之议
也。礼部疏云：“嘉靖二十四年九月初一日，内阁题《玉
牒事宜》。臣等为照《玉牒》纪载宗支，以垂万世，系朝廷
重事，其制不敢不倍加详慎。其旧牒内有事当厘改
者，理合开具上请。臣等看得第一册内，例有《总图》，备
载天潢世系于首，所以表帝王之统，合同气之亲也。
窃因世代未远，人数未多，有纸一面”，列书代氏，而以
朱线各系所出之子孙于下。但近年以来，宗泒蕃衍，
已倍于前，而数不下累万。兹仍用前制，不惟纸狭不
足备载，而字迹微眇，朱线纷乱，难以寻检，不无遗漏
混淆之弊。况将来天支万代，愈难增续。臣等窃意略
仿《古史世表》之法，以横格分代数，而列书其名氏于
上，其各派所出子孙，则从而递书于各派之下，庶世
次不紊，一览可见。仍馀下方，以俟后来增入。臣等又
思得《玉牒》之修，当以帝系为宗统，其中有虽系长出，
但不有天命，位在藩封，如懿文太子，秦、晋二王，不敢
以加于成祖之前；又有虽系长出，但既殇而追受封
号，如悼恭太子、岳怀王、哀冲太子，惟当以册内载之，
不敢立于图之前，俱所以尊帝统也。其无可妨，如颖
阳等王，则仍书之。又“寿春王，熙祖之长子，仁祖之兄
也；南昌诸王”，仁祖之长子，太祖之兄也，俱在太祖有
天下之后，追封为王。今靖江王则南昌王之后也，以
太祖之圣子神孙视之，则有堂仲之分。旧《图》以列于
帝系之前，今移置本支之后，亦所以尊帝统也。

### 皇清

《大清会典》，宗人府

国初于

笃恭殿前列署十，为诸王议政之所。顺治九年设。

宗人府。以和硕亲王或多罗郡王总领府事。多罗贝勒为左宗正，固山贝子为右宗正，镇国公或辅国公为左右宗人。掌

《皇族之属籍》，以时修辑。

《玉牒》纪载“宗室子女嫡庶名封、生卒、婚嫁、谥葬等事。”

其正官有府丞，属官有理事官、副理官，主事、笔帖式。其首领有经历。建置沿革详见《吏部官制》。顺治九年，设宗人府，以亲王、郡王总理府事，左右宗正，或贝勒、贝子、左右宗人，或分与将军兼摄，俱由宗人府具题请。

旨。

正官

汉府丞一员。旧有觉罗启心郎一员，汉军启心郎二员。康熙十二年裁。

首领官

满经历四员。内满文二员，满汉文二员。汉经历一员。

属官

满理事官六员

满副理官六员

满主事二员。已上理事官、副理官、主事，初俱系觉罗员缺，后不分觉罗、《满洲》补授。

满笔帖武二十六员。内满文二十员，满、汉文六。

员

### 太宗文皇帝崇德二年

《大清会典》：“崇德二年，定亲王、郡王、贝勒女，不论已嫁。”

未嫁者，父陞随陞，父降随降。

崇德三年

《大清会典》凡宗籍纪载：崇德三年定亲王以下至宗

室所生子女，年及一岁，许将其名并所生年月日、时、母氏某、收生妇某，开列送府，详载册籍。其另室所居、妾媵所出者，亦准记籍。如将未居另室、妾婢所出，并抚养异姓之子谎报者，治以重罪。《觉罗》子女，年及一岁，照前例记籍。其庶出之子，亦准记籍。如以抚养异姓谎报者，治以重罪。

### 世祖章皇帝顺治九年

《大清会典》。“顺治九年题准亲王以下所生子女”详开：

“某王某贝勒、某妃夫人某氏、所生子名某，并生子之年月日时、收生妇某，保结某送府记籍。” 贝子以下至宗室，俱照此例开明送府。觉罗所生子女，即令报知各旗首领。其首领于生子三日前，亲加察询“某人某妇，于某年月日时第几男、第几女名某、收生妇某” ，逐一开录，于每年正月初十日以内，亲赍送府。若迟误不送、及错送者，首领从重治罪。其子不准。载入《觉罗册籍》。凡议罪

国初定：“王、贝勒、贝子等除犯谋叛等重罪外，其馀”

过犯，或黜夺人丁，或罚赎银两，不拟处死监禁。顺治九年题准、郡王以上缘事，或传至宗人府问供，或在本府问供、具题候

旨定夺。

凡考叙，是年题准：考叙宗室军功，考察现任衙门功过，派拨围猎出征，补授衙门员缺，一应差遣传集，并考叙觉罗官员军功，考察现任衙门功过，传集查点事务，俱令宗人府掌行。至于派觉罗官员围猎出征，一应差遣，补授旗下员缺，及各部院员缺，令宗人府与吏部会议

又题定：“王以下公以上，原系都察院查点。今既设宗人府，一切事务俱交宗人府，仍令都察院察参。”

顺治十年

《大清会典》。“顺治十年题定宗室犯罪，止令议处，免其”

锁责

又题定：“觉罗官员，停其于各部院补用。”

顺治十三年

《大清会典》。凡纂修

玉牒。

国初定宗室觉罗子女名字，俱令详载册籍。《顺治》

十三年题定“宗人府会同内院、礼部，十年一次纂修。”

玉牒。

顺治十四年

《大清会典》。凡给假。顺治十四年题定、诸王以下、或往

汤泉、或往扫墓、或以他事出城停宿者、俱诣告宗人府。诸王以下、奉恩将军以上、具题请

旨。“闲散宗室、令宗人府酌量准假。”在京公主以下县

君以上、亦诣告宗人府具题、请

旨。“其馀俱令宗人府酌量准假。”

凡验病。是年题定、王以下、奉恩将军以上、有患病者、宗人府委官、不时察验

是年，又题定：“郡王以上犯大罪，传至宗人府讯问；若微罪，止在本府讯问。其贝勒以下，俱传至宗人府讯问。”

顺治十五年

《大清会典》。凡习射。顺治十五年题定亲王以下至宗

室十岁之子以上，每旗会集一处，五日步射一次，十日骑射一次。岁满诸王以下，每年春季三次，秋季三次，令披甲射箭。其盔甲器械，于每年秋季验阅一次。至王等所属官员器械，亦一并验阅。

《凡禁令》。是年题定、诸王以下毋得溺于逸乐、耽玩丝竹、及演戏观鱼、在城外关厢放鹞、并不许妄行亵狎。仍严饬各该长史等官、令其规谏。宗人府官不时巡察有犯者、该长史等官一并议处

顺治十八年

《大清会典》。“顺治十八年，题准宗室未居另室妾婢所。”

出之子。亦准载入《宗室册籍》

是年，题定“诸王以下，每年春季二次，秋季二次，令披甲射箭。” 凡弓箭数目：“亲王箭三千枝，弓十张；郡王箭二千枝，弓八张。贝勒箭一千五百枝，弓六张；贝子箭一千枝，弓六张。镇国公箭七百枝，弓四张。辅国公箭六百枝，弓四张。镇国将军箭四百枝，弓二张；辅国将军箭三百枝，弓二张。”

奉国将军箭二百枝，弓二张。奉恩将军箭一百七十枝，弓二张。

又题定：“城内关厢，永禁放鹞。王以下至宗室如有耽玩逸乐者，令宗人府参奏。”

是年题准：“宗室有过犯者，令革去宗室。”

是年题定：“觉罗官员复令补用各部院员缺。其一应传集、查点、授职、议罪等项，仍照八旗官员例，在吏部、刑部等衙门察议。”